WIIK อวดกำไร Q3 พุ่งกระฉูด! ทุบสถิติโตสูงสุดในรอบ 3 ปี
WIIK อวดกำไร Q3 พุ่งกระฉูด! ทุบสถิติโตสูงสุดในรอบ 3 ปี
11 พ.ย. 2559

นาย วิบูลย์ แสงวิทยานนท์ ประธานเจ้าหน้าที่บริหาร บริษัท วิค แอนด์ ฮุคลันด์ จำกัด (มหาชน) หรือ WIIK เปิดเผยว่า ผลการดำเนินงานของบริษัทไตรมาส 3/2559 มีกำไรสุทธิจำนวน 45.03 ล้านบาท เพิ่มขึ้นจำนวน 10.90 ล้านบาท หรือเพิ่มขึ้น 31.94% จากช่วงไตรมาส 3/2558 อีกทั้งกำไรสุทธิที่ทำได้ในไตรมาส 3 ปีนี้  ถือว่าเป็นกำไรสุทธิที่สูงสุดในรอบ 3 ปี จากการเติบโตตามรายได้รวมในไตรมาส 3/2559 ที่ทำได้อยู่ที่จำนวน 356.80 ล้านบาท เพิ่มขึ้น 17.73% จากช่วงไตรมาส 3/2558 
โดยรายได้จากขายและการให้บริการในตลาดภายในประเทศซึ่งเป็นตลาดหลักของบริษัทในไตรมาส 3/2559 จำนวน 328.27 ล้านบาท เพิ่มขึ้น 151.73 ล้านบาท หรือเพิ่มขึ้นมากถึง 85.95% จากช่วงไตรมาส 3/2558 ขณะที่ปริมาณการขายในไตรมาส 3/2559 อยู่ที่จำนวน 4,624.17 ตัน เพิ่มขึ้น 22.80% จากช่วงไตรมาส 3/2558 
ด้านปริมาณการผลิตอยู่ที่จำนวน 4,603.97 ตัน เพิ่มขึ้น 22.13% จากช่วงไตรมาส 3/2558 อีกทั้งในไตรมาส 3/2559 มีมูลค่างานในมือ (Backlog) มูลค่าสูงถึง 8,088.25 ตัน เพิ่มขึ้นมากถึง 65.15% จากช่วงไตรมาส 3/2558 ซึ่งจะเป็นแหล่งรายได้หนึ่งที่จะทยอยรับรู้เข้ามาในอนาคต
นอกจากนี้ต้นทุนการขายและการให้บริการในไตรมาส 3/2559 คิดเป็น 77.95% และไตรมาสที่ 3/2558 คิดเป็น 80.66% ของรายได้ขายและการให้บริการ โดยอัตราส่วนดังกล่าวลดลง 2.71% จากการบริหารค่าใช้จ่ายและต้นทุนในการผลิตต่อหน่วยลดลงจากปริมาณการผลิตที่เพิ่มขึ้นอีกด้วย